Diari Oficial de la Generalitat Valenciana


Sumari del DOGV 3812, del 10-08-2000 (2000/6645)

Informació pública del programa d'actuació integrada de la unitat d'execució UE-2 A amb nova delimitació, de les normes subsidiàries de Villafranca del Cid i del projecte d'urbanització i reparcel·lació voluntària dels terrenys que formen l'esmentada unitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6645


Organisme emissor
:   Ajuntament de Vilafranca

Tipus de document
:   Anunci

Informació pública del programa d'actuació integrada de la unitat d'execució UE-2 A amb nova delimitació, de les normes subsidiàries de Villafranca del Cid i del projecte d'urbanització i reparcel·lació voluntària dels terrenys que formen l'esmentada unitat. [2000/S6645]
  
L'Alcaldia Presidència, a la vista dels informes emesos per la secretària i l'arquitecta municipal, en relació amb la instància presentada per l'entitat mercantil Construcciones Hermanos Prades Rochela, SL, que formula la proposta d'actuació integrada de la unitat d'execució UE-2 A amb nova delimitació, de les normes subsidiàries de Villafranca del Cid, formada de projecte d'urbanització i reparcel·lació voluntària de tots els terrenys que formen la unitat d'execució, resol:
  
1. Sotmetre a informació pública l'alternativa tècnica de programa presentada per la mercantil Construcciones Hermanos Prades Rochela, SL, relativa a la proposta de programa d'actuació integrada de la UE-2 A amb nova delimitació, de les normes subsidiàries de Villafranca del Cid.
  
2. Els interessats, durant el termini de 20 dies, comptadors des de la publicació de l'últim edicte, podran formular al·legacions i alternatives tècniques de programa.
  
3. Els interessats tindran cinc dies, comptadors des del venciment del termini anterior, per a presentar, en plica tancada, les proposicions juridicoeconòmiques que més els convinga amb la documentació establida en els apartats C) i D) de l'article 32 de la Llei Reguladora de l'Activitat Urbanística.
  
No obstant això, els terminis indicats en els apartats anteriors quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial.
  
4. L'acte d'obertura de pliques se celebrarà el primer dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultes i al·legacions, abans de l'aprovació del programa, i l'adjudicació de la seua execució pel Ple de l'Ajuntament.
  
5. El ple podrà, raonadament rebutjar totes les iniciatives, aprovar el programa i adjudicar l'execució o optar per la gestió directa.
  
6. Aquesta resolució, que adoptarà la forma d'edicte, es publicarà en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Abans de la publicació de l'edicte, es remetrà avís del seu contingut al domicili fiscal de qui consten en el cadastre com a titulars de drets afectats.
  
Així mateix, es publica aquest edicte perquè els interessats que siguen desconeguts, s'ignore el lloc de notificació o, intentada aquesta no s'haguera pogut practicar, de conformitat amb el que estableixen els articles 59.4 i 61 de la Llei 30/1992, de 26 de novembre, cosa que es notifica, i es comunica que durant el termini i condicions recollits en el paràgraf anterior d'aquest edicte puguen presentar les al·legacions o alternatives al programa, projecte de reparcel·lació i avantprojecte d'urbanització.
  
Cosa que es publica perquè se'n prenga coneixement, de conformitat amb el que estableixen l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística.